¿Acaso ta too perdío, nun hai nada que se pueda facer? Pues claro que sí que lo hai. Otra cosa ye que sepamos o queramos. Porque si mos vence la galbana física o mental, si mos apodera'l miéu, nun avanzamos. Malo ye querer y nun saber cómo, peor ye nun querer, y inda peor poner pilancos como'l perru l'aldeanu. Los estudiantes o los trabayadores tarán ciegos y xordos, pero delles organizaciones tamién, y dalgunes  con ataraxa. Lo que nun val ye dicir buff, qué chungo ta too, nun podemos facer nada. L'actitú correuta ye por contra buff, qué chungo ta too, hai que poner les piles y redoblar esfuercios.